WatchMojo

WatchMojo היא חברה פרטית קנדית המתמחה בהפצה ובהפקה של סרטוני רשת. החברה פרסמה כ-20,000 סרטונים מקוריים באתר יוטיוב, וכן 5,000 סרטונים נוספים בפלטפורמות נוספות לשיתוף וידאו.<ref name=":02"></ref> סרטוני החברה ידועים בעיקר בזכות מצעדי "Top 10" מגוונים בנושאי תרבות הפופ.<ref name=":12"></ref> בשנים האחרונות, השיקה WatchMojo מספר ערוצים נפרדים לקהלים בעולם ולנישות שונות באתר יוטיוב, כגון Ms.Mojo,<ref name=":0"></ref> MojoPlays,<ref name=":1"></ref> WatchMojo UK,<ref name=":2"></ref> ו-WatchMojo Russia.<ref name=":3"></ref>

בשנת 2020 פתחה החברה שלוחה ישראלית בשפה העברית בשם WatchMojo Israel.<ref name=":4"></ref>

== סטטיסטיקות ==
שישים אחוז מהצופים והמנויים של ערוץ היוטיוב הם גברים, ו-92% מהם מארצות הברית. ישנם קרוב ל-30 מיליון מנויים לערוץ המקורי בשפה האנגלית, ו-40 מיליון מנויים לכלל שלוחותיה הבינלאומיות של WatchMojo. עד ינואר 2019, כ-150 מיליון צופים ייחודים מרחבי העולם צפו בסרטוני החברה.<ref></ref>

נכון לאפריל 2020, ערוצי היוטיוב של WatchMojo על כל שלוחותיהן גרפו כ-200 מיליארד דקות של זמן צפייה.<ref></ref>

== היסטוריה ==
חזון החברה הוא "לידע ולבדר" תוך יצירת "סרטון על כל נושא". מייסד החברה אשקן קרבספרושאן, כותב מאמרים וסופר מקצועי שפרסם שני ספרים, הקים את WatchMojo במטרה להפיק סרטונים באיכות גבוהה בסגנון שמתאים לרשת.

אתר WatchMojo.com הושק בינואר 2006 על ידי קרבספרושאן, רפאל דיינו וכריסטין וולריס, וערוץ היוטיוב של החברה הושק ב-25 בינואר 2007.<ref></ref> אלכס לפבר, עמיתו של קרבספרושאן, הצטרף לחברה ב-2008 בתור מנהל טכנולוגיות ראשי וראש תחום העיצוב לאחר קריירה בת עשור במגזינים AskMen ו-IGN. התוכן המקורי כלל מנחים מתחלפים וסגנון הגשה דמוי ולוג, אך במרוצת הזמן התפתח סגנון ההגשה לכדי קריינות מעל אריזה גרפית.

WatchMojo הוא ערוץ עצמאי לחלוטין - הוא אינו רשת ערוצים (MCN) או חלק ממנה. לטענת המנכ"ל, החברה העסיקה 23 עובדים במשרה מלאה וצוות של יותר ממאה כותבים עצמאיים ועורכי וידאו בשנת 2014.<ref></ref> במרץ 2017, מספר העובדים במשרה מלאה עלה לכ-50.<ref name="Kelly"></ref>

רוב הסרטונים נולדים מתוך הצעות של צופי הערוץ ברשתות החברתיות וביוטיוב. עם התעצמות קהל הצופים של הערוץ, פיתחה החברה כלי ייעודי לארגון וסינון הצעות אלו. בסך הכל, כ-250,000 משתמשים רשומים הציעו חצי מיליון רעיונות לסרטונים, אשר קיבלו כ-10 מיליון הצבעות בסך הכל.<ref></ref>

ערוץ היוטיוב המקורי של החברה זכה למיליון מנויים ב-30 באוקטובר 2013, ל-5 מיליון מנויים ב-29 באוגוסט 2014, ול-10 מיליון מנויים ב-5 בדצמבר 2015.<ref></ref> המנוי ה-15 מיליון נרשם ב-29 ביולי 2017.

באוגוסט 2017, WatchMojo הואשמה בגניבת סרטון. החברה הסבירה כי היא מסתמכת רבות על כלי הצעות הגולשים כבסיס לסרטוניה ומעסיקה צי של כותבים עצמאיים. להבא, היא הודתה כי עליה לתת קרדיט נכון ליוצרים המקוריים.

בסתיו 2017, השיקה החברה מספר ערוצים סינים ברשת החברתית Weibo.<ref></ref>

== תוכן ==
זמן הצפייה הממוצע בסרטון המופק על ידי WatchMojo הוא כ-5 דקות, נתון שהוא מעל המצופה בתעשייה זו.<ref></ref> ערוצי החברה וכן האתר הרשמי שלה לא כוללים תוכן גולשים כלל.<ref name="MM"></ref> החברה מפיקה מצעדי "עשרת הגדולים" (Top 10) במגוון נושאים וכן סרטונים המתמצתים היסטוריה של נושאים נישטיים במגוון קטגוריות: אנימה, רכבים, עסקים, קומדיה, חינוך, אופנה, קולנוע, בריאות וכושר, לייף סטייל, מוזיקה, הורות, פוליטיקה וכלכלה, חלל ומדע, ספורט, טכנולוגיה, תיירות ומשחקי וידאו.<ref></ref> החברה מפרסמת בין 60 ל-75 דקות של תוכן מקורי מדי יום ומלווים בקריינות מאת רבקה ברייטון.

בפברואר 2016, השיקה החברה את ערוץ היוטיוב "MsMojo" המתמקד בקהל נשי. בנוסף השיקה החברה ערוצים בספרדית, צרפתית, גרמנית, איטלקית, טורקית, פולנית והונגרית. ביולי 2020 השיקה החברה ערוץ דובר עברית בהנחיית נמרוד וקרין אלדאה.<ref name=":4" />

באפריל 2017, השיקה החברה את ערוץ "JrMojo" המיועד לפעוטות וילדים.

ב-15 באפריל 2017, WatchMojo הוציאה לאור את שעשועון הרשת "The Lineup", ששילב בין פורמט המצעד לבין משחק טריוויה ואלתור. השעשועון זכה בפרס Telly לסדרת הרשת הטובה ביותר.<ref></ref>

ב-31 במאי 2017, WatchMojo השיקה מופע חי בשם "WatchMojo Live"' ששודר בשידור חי ביוטיוב. המופע כלל סדנת מדיה דיגיטלית, פרסום ומציאות מדומה לצד מופעים חיים מאת מספר תקליטנים.

ביוני 2017 השיקה החברה את ערוץ "WatchMojo UK", ערוץ המתמקד בתרבות הממלכה המאוחדת.

WatchMojo השיקה את זרוע ההוצאה לאור "WatchMojo Publishing" ופרסמה מספר ספרים אלקטרוניים ומדריכים, כגון "10 סדרות האנימה המובילות בכל הזמנים", "50 תוכניות המדע הבדיוני המשפיעות ביותר בטלוויזיה", "לקריאה בלבד: אוסף של אימה דיגיטלית", "75 סרטי האימה המשפיעים ביותר בכל הזמנים", "50 ספרי הקומיקס המשפיעים ביותר של שנות ה-80", "100 הוידאו קליפים המובילים של שנות האלפיים", ו-"100 תנועות אומנותיות בקולנוע של שנות ה-90".

בדצמבר 2017, השיקה החברה את סדרת הרשת הקומית "The WORST Travel Show" בפלטפורמת הסרטונים של הרשת החברתית פייסבוק, המתעדת מקומות תיירותיים שהוכפשו בביקורות מקוונות מרחבי העולם.<ref></ref>

בינואר 2018, השיקה החברה את ערוץ הגיימינג "MojoPlays". עד אפריל 2018, הנחתה את הערוץ מנחת IGN לשעבר נעמי קייל.<ref></ref>

לאחר מכן השיקה החברה את ערוץ "MojoTalks". הערוץ, שמוצג ברובו בפורמט תוכנית אירוח, עוסק בחדשות תרבות פופ ובידור.

באפריל 2018, WatchMojo מחקה מרצונה מספר סרטונים ישנים (כדוגמת "עלייתו של היטלר") בטענה שאינם מייצגים את דעותיה ואינם עומדים בהנחיות הבטיחות של אתר יוטיוב.<ref></ref>

ב-2019 הכריזה החברה על שיתוף פעולה עם יישומון הטריוויה The Q.<ref></ref>

באפריל 2019, פרסמה החברה סרטון המתעד את מאבקה נגד בעלי זכויות שהשתמשו ברעה במערכת Content ID של יוטיוב כדי לטעון שסרטונים המתדיינים עליהם אינם בגדר שימוש הוגן.<ref></ref> בסרטון המשך, העריך הערוץ כי בעלי זכויות זכו בפיצויים בגובה של כ-2 מיליארד דולר במצטבר בין השנים 2014 עד 2019 באופן בלתי חוקי.<ref></ref><ref></ref>

החברה שידרה בשידור חי את אירוע Saturn Awards ב-13 בספטמבר 2019.<ref></ref><ref></ref>

שלוש שנים לאחר השקת השעשועון עטורת הפרסים "The Lineup", השיקה החברה שעשועון רשת נוסף בשם "What the List?"<ref></ref>

== מודל עסקי ==
האתר WatchMojo.com הפסיד כסף בשש השנים הראשונות לפעילותו, הגיע לשוויון תקציבי ב-2012, והפך רווחי מ-2013.<ref></ref> עקב המיתון הכלכלי בין השנים 2007–2009, החברה התרחקה מרווח מפרסומות ודחפה לתמלוגים מחברות מדיה נוספות תמורת השימוש בתכניה.

ב-2012 התמקדה החברה באתר יוטיוב, וכתוצאה מהגידול במספר המנויים והצפיות היא הפכה לרווחית. בנוסף, מקבלת החברה תמלוגים מפלטפורמות רשת נוספות כגון AOL, Go90, Dailymotion, פייסבוק וכו'. החברה מעודדת מורים ותלמידים לצפות בסרטוניה הלימודיים ולהציגם כחלק ממערך השיעור.

בשנת 2016, העניק תאגיד ארנסט אנד יאנג לקרבספרושאן את פרס יזם השנה בקטגוריית המדיה והבידור.<ref></ref>

במרץ 2018 רכשה WatchMojo את ערוץ היוטיוב "Unveiled", המתמקד באסטרונומיה ומדע בדיוני. בספטמבר 2019, השקיעה החברה כספים בפסטיבל Buffer, המציג יוצרים דיגיטליים.<ref></ref>

== פילנתרופיה ==
בראיון עם קריינית WatchMojo רבקה ברייטון והמנכ"ל אשקן קרבספרושאן ביולי 2019, ציין קרבספרושאן כי החברה מתכננת לתרום את חלקה לצדקה.<ref></ref> בנובמבר 2020 השיקה החברה את קרן הצדקה "Mojo Gives", המעניקה תרומות לעמותות ולמטרות שונות הנבחרות על ידי קהל צופיה.<ref></ref>

== קישורים חיצוניים ==
* 

== הערות שוליים ==

קטגוריה:חברות קנדיות
קטגוריה:ערוצי יוטיוב
קטגוריה:אתרי אינטרנט שהושקו ב-2006
קטגוריה:אתרי אינטרנט